Et helsenordland i krise

Ledelsen i Helse Nord har lagt frem forslag om funksjons- og oppgavedeling som bereder grunnen for en ny, omfattende sykehusstruktur-kamp. I forslaget legges det føringer for å sentralisere driften og redusere lokalsykehus med fullverdig akuttberedskap og fødeavdelinger. I Nordland kan sykehusene i både Lofoten, Vesterålen, Narvik og på Helgeland være i spill.

Dette er i strid med regjeringens politikk slik den er formulert i Hurdalsplattformen som sier at *Regjeringen vil utvikle og styrke det desentraliserte sykehustilbudet i Norge, flytte mer av den elektive virksomheten ut til lokalsykehus, og styrke den lokale akuttberedskapen.* Saken fra helse Nord er dessuten helt blottet for ambisjoner om involvering av kommunene og ivaretakelse av det kommunale perspektivet i arbeidet fremover.

Helse Nord-ledelsen viser til personellmangel og Helsepersonellkommisjonens rapport om rekruttering av nok helsepersonell for fremtiden. Denne er i dag på høring hos kommunene, den er ikke ferdigbehandlet i Stortinget, og kan følgelig ikke brukes til å forsvare sentralisering av sykehusdriften i Nord-Norge.

Forslagene til Helse Nord-ledelsen kommer som tillegg til byrden av et helsetilbud i krise i Nordland. Barselomsorgen i Nordland er under nedbygging. På Helgeland har det vært foreslått opp til 16 uker sommerstengt og 16 kommuner mangler følgetjeneste (2019) for fødende. Ambulansetjenesten, som mange dager i året er den *eneste* beredskapen mange av oss har, skjæres inn til beinet. Kuttes

Nordland SV ber om at saken til Helse Nord avvises i styremøte 23.2., at kommunene må involveres i forberedelsene til en evt. kommende styresak, og at alle berørte parter får bidra i prosessen helt fra starten.

Nordland SV ber om at helseministeren stopper forsøket på en sentralisering av sykehusstrukturen i Nord-Norge og at regjeringsplattformens politikk legges til grunn for organisering av sykehusdriften i landsdelen.

Nordland SV vil uttrykke støtte til kravene i barselopprøret, og vil jobbe for at

de skal innfris til beste for fødende kvinner og barna deres.

Nordland SV ber om at vedtaket om nedleggelse av Eldreombudet reverseres.

Uttalelsen oversendes følgende:

* Styret i helse Nord
* Media
* SVs Landsmøtet
* SVs stortingsgruppe.